CELEX: E2013P0006
Language: sl
Date: 2013-04-09 00:00:00
Title: Zahteva sodišča Fürstliches Landgericht z dne 9. aprila 2013 za svetovalno mnenje Sodišča Efte v zadevi Metacom AG proti Rechtsanwälte Zipper & Collegen (Zadeva E-6/13)

12.9.2013   
            
            
               SL
            
            
               Uradni list Evropske unije
            
            
               C 263/10
            
         Zahteva sodišča Fürstliches Landgericht z dne 9. aprila 2013 za svetovalno mnenje Sodišča Efte v zadevi Metacom AG proti Rechtsanwälte Zipper & Collegen
   (Zadeva E-6/13)
   2013/C 263/11
   Pri Sodišču Efte je bila z dopisom z dne 9. aprila 2013, ki ga je poslalo sodišče Fürstliches Landgericht (deželno knežje sodišče, Lihtenštajn) in ga je tajništvo sodišča prejelo 15. aprila 2013, vložena zahteva za svetovalno mnenje v zadevi Metacom AG proti Rechtsanwälte Zipper & Collegen glede naslednjih vprašanj:
   
               1.
            
            
               Ali se evropski odvetnik pri opravljanju odvetniških storitev v drugi državi EGP v lastnem imenu in brez pooblastila tretje osebe lahko sklicuje na Direktivo Sveta 77/249/EGS z dne 22. marca 1977 o učinkovitem uresničevanju svobode opravljanja storitev odvetnikov (1)?
            
         
               2.
            
            
               Ali je obveznost evropskih odvetnikov, da priglasijo opravljanje odvetniških storitev pri pristojnih organih države gostiteljice (kot je določeno v členu 59 lihtenštajnskega Zakona o odvetništvu (Rechtsanwaltgesetz)), v skladu z Direktivo 77/249/EGS, zlasti s členom 7 Direktive?
            
         
               3.
            
            
               Če je odgovor na vprašanje 2 pritrdilen: ali se ob upoštevanju Direktive 77/249/EGS v primeru, če evropski odvetnik, ki opravlja odvetniške storitve, tega pri državi gostiteljici ne priglasi, lahko zgodi, da zadevni odvetnik ne more zahtevati plačila stroškov storitev v skladu z odvetniško tarifo, ki velja v državi gostiteljici (za Lihtenštajn velja odvetniška tarifa iz Zakona o odvetniški tarifi (Gesetz über den Tarif für Rechtsanwälte und Rechtsagenten) in Uredbe o odvetniški tarifi (Verordnung über die Tarifansätze der Entlohnung für Rechtsanwälte und Rechtsagenten))?
            
         
               4.
            
            
               Če evropski odvetnik pri pristojnem organu države gostiteljice šele naknadno priglasi opravljanje odvetniških storitev, ali to pomeni, da lahko zahteva plačilo stroškov storitev v skladu z odvetniško tarifo, ki velja v državi gostiteljici, le za obdobje po priglasitvi, ne pa tudi plačila stroškov storitev, ki jih je opravil pred datumom priglasitve?
            
         
               5.
            
            
               Ali sta ob upoštevanju Direktive 77/249/EGS odgovora na vprašanji 3 in 4 odvisna od tega, ali je sodišče države gostiteljice evropskega odvetnika, ki opravlja odvetniške storitve, ob začetku postopka poučilo o obvezni priglasitvi opravljanja odvetniških storitev pri pristojnih organih v skladu s pravom te države?
            
         
      (1)  UL L 78, 26.3.1977, str. 17.